ועדת העבודה, הרווחה והבריאות, כנסת 18, פרוטוקול מספר 421, 2011-02-02 09:15

חיים כץ: בוקר טוב.

חיים כץ: היום יום רביעי בשבוע, כ" בשבט התשע"א ה- 2 בפברואר 2011.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: אני רוצה לומר לכם שבהצעה לסדר היום, לדיון מהיר לא מנהלים שני דיונים.

חיים כץ: בדרך כלל גומרים את זה במשך ארבעים וחמש דקות.

חיים כץ: יחד עם זאת פנו אלי חברי הכנסת שביקשו את ההצעה ואמרו שהנושא בנפשם.

חיים כץ: לדעתם אפשר גם לפתור חלק מהבעיה.

חיים כץ: לכן החלטנו לקבוע דיון נוסף לעניין.

חיים כץ: אנחנו נקיים דיון מהיר כפי שהוא מוגדר, דיון מהיר של ארבעים וחמש דקות.

חיים כץ: אני אבקש מאורלי לוי-אבקסיס לתת סקריה מהירה על מה שהיה בפעם שעברה, איפה המחלוקות, מה עומד, מהן המטרות, איפה הגדרות ואיפה אפשר לעזור.

אורלי לוי אבקסיס: אני ממש אשתדל כי זה סיפור ארוך ואני מלווה אותם כבר כמה חודשים.

אורלי לוי אבקסיס: אתן סקירה על הנושא, יכולים לעשות את זה טוב ממני.

אורלי לוי אבקסיס: אשתדל לעלות את כל הנקודות, לפחות שאני ממה שאני מכירה.

אורלי לוי אבקסיס: "מגדל-אור" באמת הפעילה את השירות לעיוור ובין השירותים עבודה של המורות השיקומיות שנותנות הדרכה לעיוורים ולילדים.

אורלי לוי אבקסיס: זה בהתנהלות היומיומית ואפשר לומר שיש כאן אפילו הצלת חיים.

חיים כץ: בבקשה סקירה על הנושא.

חיים כץ: נמצא אדם שלא היה בדיון ולא מכיר את הנושא.

אורלי לוי אבקסיס: "מגדל-אור" זו החברה המפעילה של כל השירות הזה.

אורלי לוי אבקסיס: המון שנים השירות ניתן, עובדים דרך משרד הרווחה, עמותה שעובדת דרך מכרזים.

אורלי לוי אבקסיס: כבר הרבה זמן ויש התנהלות לא תקינה עליה גם הציעו ודיברו המורות השיקומיות, הזהירו.

אורלי לוי אבקסיס: מה שהתברר בסוף כאמיתי.

חיים כץ: את בקיאה בנושא ומתעסקת בו הרבה זמן.

חיים כץ: אני מבקש שתתני לי סקירה מזה "מגדל-אור" בית ספר, סקירה את בתוך המגרש ולך זה ברור.

אורלי לוי אבקסיס: זו עמותה שמפעילה מטעם משרד הרווחה את כל הנושא.

חיים כץ: איזה נושא?

אורלי לוי אבקסיס: יש כמה חטיבות שירותים לעובדים.

אורלי לוי אבקסיס: מסתבר שלאורך תקופה ארוכה אותו מפעיל לא התנהל כשורה, או לא ניהל את הדברים כפי שצריך היה.

אורלי לוי אבקסיס: מהם השירותים לעיוורים.

אורלי לוי אבקסיס: זה מה שניסתי להסביר קודם.

אורלי לוי אבקסיס: הכלים הבסיסיים שלו הם מאוד טריוויאליים כמו איך לקום בבוקר, איך לפתוח את היום, איך לטפל בילדים, איך לצאת החוצה, איך להתנהל ביום יום עם המגבלה הזאת, הדרכות וכל מה שקושר בזה.

אורלי לוי אבקסיס: אתן דוגמה של אישה יולדת, איך היא יודעת לטפל בתינוק, מה לעשות, איך להחליף, ממש מהדברים הבסיסיים ביותר.

אורלי לוי אבקסיס: ליווי לילדים קטנים, הקניית כלים נכונים, ללמד אותם איך להשתלב בחברה ללא מוגבלות בלי סכנת חיים וכדומה.

אורלי לוי אבקסיס: אני באמת רוצה לקצר כי אפשר להאריך כאן כי העניין ענף.

אורלי לוי אבקסיס: מה שקרה הוא שאותה עמותה כבר תקופה לא קצרה לא ניהלה את ענייניה הכספיים כראוי.

אורלי לוי אבקסיס: חיים כץ, ואולי זה ידבר אליך במיוחד, גנבו להם את הפנסיה.

אורלי לוי אבקסיס: כשאני מדברת על גניבת פנסיה זאת אומרת שמורידים להם מהשכר ולא מעברים לקרנות, או לא יודעת מה.

אורלי לוי אבקסיס: בסופו של דבר הגיע משפט, זה נידון בבית המשפט והכספים נעלמו.

אורלי לוי אבקסיס: אנשים מצאו את עצמם אחרי 20 שנות עבודה ללא פנסיה, בלי מקום עבודה אחרי שהם התריעו בפני משרד הרווחה שזה עלול להיות.

אורלי לוי אבקסיס: קיימנו כאן ועדה, דובר על האופציות, כי יש כאן גם אחריות שילוחית שמשרד הרווחה יודע שהוא מפעיל - - -

חיים כץ: אחרי שנתיים אי אפשר לקנות זכויות של האנשים חזרה.

אורלי לוי אבקסיס: מישהו צריך לפצות אותם על זה.

חיים כץ: אבל אי אפשר לקנות זכויות.

אורלי לוי אבקסיס: קודם כל זה לא נכון, ראשית יש את הביטוח הלאומי שנכנס לנעליים וצריך לפצות בנושא הזה.

חיים כץ: אבל זה לא אותו דבר.

אורלי לוי אבקסיס: אבל יש גם את הכסף של המוסד לביטוח לאומי.

אורלי לוי אבקסיס: נבחנו כאן כמה אופציות לראות איך אנחנו כן משלמים כי היה החוב, בתחילה זה נדון בין שבעה מילון לתשעה מיליון שקלים.

אורלי לוי אבקסיס: משרד הרווחה אמר שאין לו בעיה של כסף והוא יכול להזרים את הכסף כבר מחר.

אורלי לוי אבקסיס: הבעיה שלא הייתה דרך המשפטית איך לעשות את זה.

אורלי לוי אבקסיס: עם כמה גופים נדונה האפשרות של רכישה, קרן רש"י או גוף אחר שיקנה את המקום.

אורלי לוי אבקסיס: "מגדל-אור" יושבים על שטח נדל"ן די גדול בקריית חיים, האופציה הייתה שחלק מהכספים יועברו לזכויות מהעבר של עובדים ושתהיה להם זכות ראשונים.

אורלי לוי אבקסיס: זאת אומרת שמהכסף שיגיע למפרק ישלמו קודם כל את החובות לעובדים, זכות קדימה לפני הנושים האחרים.

חיים כץ: באיזו קופה הם היו בפנסיה?

קריאה: מקפת, מבטחים - - -

חיים כץ: הם לא יודעים לקנות את זכויות האלה.

חיים כץ: אי אפשר לפצות אותם, אורלי לוי-אבקסיס אי אפשר - - -

אורלי לוי אבקסיס: כדאי שתיתן, כי כן אפשר.

אורלי לוי אבקסיס: חיים כץ כי מישהו בידיעה, האמת שגם גילו בוועדה הקודמת שהייתה פדיחה של רשם העמותות לגבי התנהלות תקינה.

אורלי לוי אבקסיס: הרי הם ידעו שיש בעיה.

אורלי לוי אבקסיס: נפגעו זכויות עובדים.

חיים כץ: מה הבקשה שלכם?

אורלי לוי אבקסיס: רוב הדברים אמורים להסתדר, בכל מקרה יש את העניין של קרן רש"י - - -

חיים כץ: איזה עניין של קרן רש"י?

חיים כץ: את תדברי למי שלא מבין.

אורלי לוי אבקסיס: אתה יודע מהי קרן רש"י.

חיים כץ: לא יודע.

אורלי לוי אבקסיס: קרן רש"י אמורה להיכנס לנעליים של "מגדל-אור" ולהפעיל את כל השירותים של "מגדל-אור".

אורלי לוי אבקסיס: הבעיה הכי גדולה היא שהמחלקה הזאת היא באמת מחלקה רווחית בתוך השירותים האלה.

אורלי לוי אבקסיס: אני לא חושבת שיחלוק עלי מנכ"ל משרד הרווחה.

נחום איצקוביץ: לא חולק בינתיים על כלום.

אורלי לוי אבקסיס: בינתיים הצגתי את הדברים איך שהם.

אורלי לוי אבקסיס: צריך להבין שמהרגע שהם נכנסו לתהליך פירוק, המורות מפוטרות.

אורלי לוי אבקסיס: משרד הרווחה באיזה אופן, אני חייבת להגיד, אמר פה שלא תהיה בעיה, אבל כשראיתי את ההתנהלות בפועל הוא פעל בתום לב.

אורלי לוי אבקסיס: למה הוא לא פעל בתום לב?

אורלי לוי אבקסיס: –מבחינה אחת, כל פעם שיצאו לתקשורת אמרו המורות שובתות.

אורלי לוי אבקסיס: המורות לא שובתות הן מפוטרות.

אורלי לוי אבקסיס: כאשר הן רוצו ללכת לתבוע את דמי האבטלה, יצאה דרישת עבודה מטעם משרד הרווחה עם כל הדרישות שהם צריכים.

אורלי לוי אבקסיס: זאת אומרת שכאשר מגיעים ללשכות העבודה אומרים להן שיש כאן משרת עבודה שמתאימה לכן.

אורלי לוי אבקסיס: אף עובד לא ירצה לעבוד מבלי שהובטחו לו התנאים שהיו לו.

אורלי לוי אבקסיס: זה גם הכוח שלהן וכאן ניסו לשבור אותן.

אורלי לוי אבקסיס: נאמרו דברים, מגורמים כאלה ואחרים ממשרד הרווחה, "כשהן תרעבנה ללחם הן תכנסנה בתנאים שיכתיבו להן ולא בתנאים שהן רוצות".

אורלי לוי אבקסיס: שנית, ישנו את בית חינוך שמפעיל, אם איני טועה שירותים לילדים, שהתעניין לקנות את המחלקה הזאת, להיכנס ולהפעיל אותה וכבר למחרת להכניס את המורות.

אורלי לוי אבקסיס: אותו מכרז לגבי שירותי התעסוקה כאשר נוצר רעש מסביב ובאמת דובר שיש מצד אחד משא ומתן עם המורות ומצד שני התרגיל, אני קוראת לו התרגיל המסריח, חזרו בהם וביטלו את המכרז הזה.

אורלי לוי אבקסיס: מה שמטריד אותי מכל, דיברתי גם עם השר משה כחלון והבנתי שרוב הדברים יכולים להגיע לידי פתרון, אני מקווה מאוד, נשמע מהמנכ"ל איך זה עובד לגבי חובות עבר.

אורלי לוי אבקסיס: הן מעוניינות להיכנס לעבודה כבר מחר.

אורלי לוי אבקסיס: יש לי תחושה שהסחבת שהייתה הייתה סחבת מאוד גדולה, זה כדי שהמחזור הבא של אלה שלומדות את המקצוע יסיים ואז ישתמשו בהן ולא עם אלה עם הוותק והניסיון, עם הקשר עם האנשים ועם היכולת.

אורלי לוי אבקסיס: לכן לולא הסחבת הזאת היה ניתן לחזור מחר לעבודה.

אורלי לוי אבקסיס: מה אומר לחזור מחר לעבודה?

אורלי לוי אבקסיס: – מדובר על כל השכר החודשי שלהן, בהסכם קיבוצי, אתה יודע חיים כץ מה זה הסכם קיבוצי.

אורלי לוי אבקסיס: העלות הכוללת של השכר שלהן הוא 100,000 שקלים בחודש.

אורלי לוי אבקסיס: אני חושבת שלמשרד הרווחה יש אינטרס וגם חובה לספק את השירות הזה.

סיגל שמואל: זה מה שחסר למפרק בשביל לשלם לנו משכורת מלאה.

אורלי לוי אבקסיס: אני משתדלת להגיד תמיד את העובדות.

אורלי לוי אבקסיס: לפחות את העובדות שאני יודעת.

אורלי לוי אבקסיס: כשאנחנו מדברים על המפרק אנחנו מדברים על הפער הקיים.

אורלי לוי אבקסיס: מה שצריך לעשות עכשיו זה להזרים עוד 100,000 שקלים בחודש כדי לקבל את אותן תנאי השכר המלאים וכמובן במשרות שהיו להן קודם.

אורלי לוי אבקסיס: יש כאן איזה אינטרס לשבור את הכוח הזה, לשבור את הגוף הזה כי תמיד יותר קל לעשות הסכמים אישיים, כאן אין לך כוח של עובדים.

אורלי לוי אבקסיס: מי כמוך יודע מה זה אומר ואיך זה יכול לשמור את האינטרסים.

אורלי לוי אבקסיס: זה בעיקר שורש המחלוקת שעומדת בפנינו.

חיים כץ: תן לי סקירה מי זו קרן רש"י, הוועד, כמה עבדו, לאתם לא מחזירים את המורות לעבודה כדי לחסוך בעליות עם מורות חדשות?

נחום איצקוביץ: "מגדל-אור" זה ארגון שעובד למעלה מ- 40 שנה בהסדר עם המשרד, יש כאן את המרכז לשיקום העיוורים.

נחום איצקוביץ: יש לו את המדור לשיקום מקצועי לעיוורים, יש מדור הדרכה שיקומית לעיוור – עליו חברת הכנסת אורלי לוי-אבקסיס דיברה ארוכות, יש את המכון לכבדי ראיה ירודה, יש מפעל מוגן שיש בו 200 - - - -

חיים כץ: על מה היא דיברה ארוכות?

נחום איצקוביץ: על המדור להדרכה שיקומית שמונה 35 עובדות.

נחום איצקוביץ: יש את המכון לכבדי ראיה.

חיים כץ: כל המדור הזה מונה רק מורות?

נחום איצוקביץ: הדרכה שיקומית, כן.

חיים כץ: רק מורות ומורים.

נחום איצקוביץ: הגדרה מורה היא לא רק לפי משרד החינוך, זה הדרכה שיקומית.

ג'קלין לנדאו: אלו מורות של מעמד שירותי - - -

נחום איצקוביץ: אני לא חולק על התואר.

נחום איצקוביץ: יש מפעל מוגן שמונה למעלה מ- 200 עיוורים – גם שם יש לא מעט בעיות, ויש תכנית לנוער.

נחום איצקוביץ: אלו המרכיבים של "מגדל-אור.

נחום איצקוביץ: כולם חתומים על הסכמים עם משרד הרווחה ועם המוסד לביטוח לאומי.

חיים כץ: ומכון לנוער.

נחום איצקוביץ: מפעל מוגן.

נחום איצקוביץ: ותכנית נוער של אבחון ושיקום בני נוער עם בעיות מורכבות וכן הלאה.

נחום איצקוביץ: המיקום הוא בקריית חיים, הקרקע היא קרקע ציבורית שמיועדת אך ורק לנושאים של שיקום והיא לא מיועדת לנדל"ן.

אורלי לוי אבקסיס: לא.

אורלי לוי אבקסיס: אבל אתה אמרת שהמשרד ישקול לקנות את הקרקע, את המקום.

נחום איצקוביץ: אכן כפי שפירטה חברת הכנסת אורלי לוי-אבקסיס, העמותה נקלעה לקשיים מטעמי ניהול, גם הביקורת של רשם העמותות וגם ביקורת ראשונה של רואה חשבון לא עלו על זה.

נחום איצקוביץ: בסופו של דבר הסתבר שיש למעלה מתשעה מיליון שקלים גירעונות.

אורלי לוי אבקסיס: של כל המחלקות.

נחום איצקוביץ: של כל העמותה.

נחום איצקוביץ: ברשות

נחום איצקוביץ: כם אני חושב שצריך לדבר על כל העמותה, יש עובדים אחרים שעושים עבודה טובה וחשובה.

נחום איצקוביץ: אפשר להתמקד ב- 35 עובדים אבל צריך לומר שיש 200 עיוורים, למעלה מ- 100 אחרים שעושים - - -

חיים כץ: מה מספר העובדים?

נחום איצקוביץ: כ- 160 עובדים חוץ מ- 200 המשוקמים.

נחום איצקוביץ: אני חושב שצריך ומחובתה של הכנסת לדעת את כל התמונה - - -

חיים כץ: 160 עובדים בעמותה?

נחום איצקוביץ: כן ובחלקיות משרה, בשעתו 160 עובדים כולל 35 מורות.

נחום איצקוביץ: היו חלקיות משרה, לא ציינתי שהיו משרות מלאות.

נחום איצקוביץ: כרגע אין 160 עובדים.

קריאה: היו כ- 100 עובדים.

נחום איצקוביץ: זה לא משנה את התמונה.

נחום איצקוביץ: התמונה היא די רחבה.

נחום איצקוביץ: כרגע העניין של הגירעון הגדול ואנחנו מראש אמרנו, השר היוצא יצחק הרצוג ואני, שאנחנו מוכנים לקחת ולרכוש כמדינה, יש מסמכים שהוכנו לאוצר על ידנו, יש אינטרס למדינה להפעיל את השירותים האלה ולייצב שירותים ארוכי טווח לציבור העיוורים, אחד לאחד, ושהמדינה תרכוש את החוב ותדאג לכל הכללים האלה.

חיים כץ: ומה עם עיגון זכויות העובדים?

נחום איצקוביץ: זה כולל בתוכו גם הסדרה, התשעה מיליון שקלים כוללים גם את החובות - - -

חיים כץ: אני לא יודע כמה זה נכון אבל מה שאורלי לוי-אבקסיס אמרה שלא הפרישו להם - - -

נחום איצקוביץ: בחלקו, ארבע חמש שנים הם לא הפרישו להם.

חיים כץ: אתה מבין מה זה אומר ארבע חמש שנים?

נחום איצקוביץ: אני מבין.

חיים כץ: כל אחד זה שנת עבודה.

חיים כץ: זה 20% לחודש.

נחום איצקוביץ: זה תלוי במרכיבי השכר.

חיים כץ: זה לא תלוי בכלום.

חיים כץ: זה 20% לחודש שהמעסיק משלם, בנושאי פנסיה מה שאני שכחתי אתה כנראה לא יודע.

חיים כץ: זה 20% לחודש, אם אתה רוצה לדייק זה 18.5%, המעביד מפריש 13% מהשכר והעובד 5.5% מהשכר ויכול לעלות ל- 7%, זה 20% לחודש.

חיים כץ: עכשיו אתה לא יודע לקנות את הזכויות האלה מעבר לשנתיים - - - -

נחום איצקוביץ: אני מסכים איתך.

חיים כץ: מה יהיה עם העובדים האלה?

נחום איצקוביץ: קודם כל אני מסביר מהי העמדה של משרד הרווחה.

נחום איצקוביץ: הרי את חוקי העבודה לא אני קבעתי, הם נקבעים פה, את זה אתה יודע טוב ממני.

חיים כץ: זה לא חוקי עבודה, נגרם לאנשים האלה נזק שאתה לא יודע לקנות אותו.

חיים כץ: יש להם מרצדס מדגם מיוחד שלא מייצרים אותו יותר ואתם לקחתם והרסתם אותו.

נחום איצקוביץ: אני לא לקחתי ולא הרסתי.

חיים כץ: לא אתם, מי שעשה את זה.

נחום איצקוביץ: הייתה הנהלת עמותה - - -

חיים כץ: הנהלת העמותה הרסה את זה, אי אפשר להביא את המרצדס הזה, זה רכב מיוחד לאספנים, סגור.

נחום איצקוביץ: יגיע היום שנצטרך להתחשבן עם הנהלת העמותה, זה לא הזמן כעת כי עכשיו צריך לפתור את הבעיה.

נחום איצקוביץ: הדבר המרכזי הוא שלא היה ניתן להפעיל את העמותה, רשם העמותות לא אפשר לתת לנו להעביר את הכספים של המשרד ולכן הלכנו לבית משפט בהסכמה, עם נציגות המורות ושל גופים אחרים, כדי לאפשר את ההפעלה השוטפת.

נחום איצקוביץ: אנחנו מעבירים 17 מיליון שקלים למוסד לביטוח לאומי ומשרד הרווחה לא הפסיק לדקה את התקציבים, חידשנו את ההסכמים למרות כל המגבלות שהיו.

נחום איצקוביץ: עכשיו צריך לפתור את הבעיה.

חיים כץ: מה הסיפור של 35 מורות?

נחום איצקוביץ: 35 מורות, העובדות הללו שהיו באמת מבחינת השכר ובמרכיב השכר המרכזי החבות שלהן בנושא הפנסיוני נפגע יותר מאשר אולי רבים אחרים.

חיים כץ: הבנו שאת הפנסיה לקחו להם.

חיים כץ: נתקדם הלאה, ניגע בעבודה.

נחום איצקוביץ: פרסמנו עם המפעיל המשקם לבדוק איזה גופים ירצו להפעיל את המקום הזה, אחד לאחד עם כל המכלול, וגם שישימו כסף לקופת המפרק כדי שיהיה ממה לשלם עבור ההתחייבויות העבר.

נחום איצקוביץ: עזוב כרגע אם אפשר לרכוש או אי אפשר לרכוש.

נחום איצקוביץ: פנינו לכמה גופים, תחילה התעניינו כמה גופים ובין היתר גם קיימתי שיחות עם קרן רש"י שמקור משאביה היא יהדות צרפת, בעיקר משפחה אחת, משפחת לובן, שמדי שנה משקיעה בתחומי הרווחה במדינת ישראל סדרי גודל סך של כ- 30-40 מיליון דולר, הם ראויים לכל ההערכה והשבח בכך שהם עושים עבודה נפלאה.

נחום איצקוביץ: פנינו גם לבית חינוך לעיוורים ולעוד גופים אחרים.

נחום איצקוביץ: אישית ניהלתי שיחות הנעה לדברים האלה, כולל עם הנהלת בית חינוך לעיוורים ברחל בתך הקטנה.

חיים כץ: אתה לא עונה למה שאני שואל אותך, עשיתם זה בסדר, וקרן רש"י מצוינת, אני יודע שאתה עובד ואתה לא צריך להגיד לי שאתה עובד.

חיים כץ: מה קורה עם ה- 35 מורות האלה.

חיים כץ: למה הן לא עובדות?

נחום איצקוביץ: אני צריך להציג בפני הכנסת מהו הפתרון.

חיים כץ: אתה תציג בסוף את הפתרון, אבל אני רוצה שתענה.

נחום איצקוביץ: דינן של המורות כמו דינם של שאר העובדים.

חיים כץ: אתה תענה למה שאני שואל אותך.

נחום איצקוביץ: אני אענה לך גם אחרי התייעצות עם השר משה כחלון.

חיים כץ: השר לא מעניין אותי כרגע.

חיים כץ: אתה בא למקום ממשלתי, למוסד רשמי ואני שואל שאלות אינפורמטיביות, אתה לא בבית משפט, אבל אם אתה לא רוצה לענות - - -

נחום איצקוביץ: אני רוצה לענות.

נחום איצקוביץ: אני אומר כפי שאני מבין.

חיים כץ: אתה לא עונה כפי שאתה מבין, אתה לא עונה לעניין.

נחום איצקוביץ: הן לא עובדות כי הן לא רוצות לעבוד.

אורלי לוי אבקסיס: הן רוצות לעבוד.

נחום איצקוביץ: התנאים בהם המפעיל ביקש להעסיק אותן הם לא אותם תנאים היו להן לפני כן.

נחום איצקוביץ: תרשה לי, הלכו לבית משפט ואני לא מתנגד להסכם קיבוצי אלא להפך אני בעד הסכם קיבוצי, המפעיל אמר "אינני יכול להעסיק אותן עם הסכם קיבוצי מטעמים שאנני יכול לפתח גירעונות בעמותה על פי דין כאשר אני כונס ומפעיל, נקודה.

נחום איצקוביץ: הוא פנה אליהן מספר פעמים והן סרבו לעבוד, סירבו להיכנס לעבודה.

חיה זקון: שקר.

נחום איצקוביץ: אני משקר?

חיה זקון: הוא לא פנה.

נחום איצקוביץ: ההסכם הקיבוצי בוטל על ידי בית המשפט ואין יותר הסכם קיבוצי.

נחום איצקוביץ: המפעיל הנוכחי והמשקם וגם מפעילים אחרים עד כה לא הסכימו לנושא של הסכם קיבוצי.

נחום איצקוביץ: אפשר ללכת להסכם קיבוצי אם יבוא גוף אחר שייקח אותם בנפרד ויכניס לקופת המשקם 2.5 מיליון שקלים לפחות כדי שיהיה כיסוי לחובות, כולל של המורות ושל העובדים האחרים.

אורלי לוי אבקסיס: כמה קרן רש"י נותנת?

נחום איצקוביץ: 2.5.

אורלי לוי אבקסיס: הנה יש לך.

נחום איצקוביץ: אמרתי שזה לא מספיק כי עדיין יש פער, אני יכול לא לדאוג לפער של העבר אבל לקחנו על עצמנו כן לדאוג לפער של העבר.

אורלי לוי אבקסיס: אתם מחפשים מי יממן את זה.

נחום איצקוביץ: זה לא מספיק מכיוון שלפי הכללים של המוסד לביטוח לאומי נכון להיום חלק מהעובדים יקבלו כיסוי של 85% וחלק - - -

חיים כץ: מה עושה משרד הרווחה אם אין קרן רש"י?

חיים כץ: הוא זורק את העיוורים לרחוב?

נחום איצקוביץ: מה פתאום.

חיים כץ: אין קרן רש"י ואף אחד לא רוצה לקנות.

נחום איצקוביץ: יש לנו ארבע התקשרויות אלטרנטיביות במקום קרן רש"י.

חיים כץ: אז למה אתם לא מציבים תנאי שמי שרוצה לרכוש, ממשלת ישראל כשהיא מפריטה גוף - - -

נחום איצקוביץ: זה לא אותו דבר.

חיים כץ: ממשלת ישראל כשהיא מחליטה להפריט גוף, ועדת שרים מתכנסת ומחליטה להפריט אפילו בלי להודיע לא להנהלה ולא לארגוני העובדים, כלומר הממשלה, ועדת שרים להפרטה מקבלים החלטה, אחרי ההחלטה מודיעה לדירקטוריון ואז באים לוועדת שרים.

חיים כץ: המוטו המוביל לפני הפרטה או לפני מכירה הוא עיגון זכויות עובדים.

נחום איצקוביץ: עם כל הכבוד זה לא המצב.

נחום איצקוביץ: סליחה, אני לא מוכר שום גוף - - -

חיים כץ: אתה יכול להגיד לקרן רש"י שאם אתם לא נותנים לעובדים את מה שהיה להם עד עכשיו כולל השכר הזה, אתם אינם.

אורלי לוי אבקסיס: מה גם שהמוסד לביטוח לאומי נותן חלק, זה רק חלק.

נחום איצקוביץ: הם לא עושים טובה.

חיים כץ: אנחנו משלמים - - -

נחום איצקוביץ: אתה לא משלם כלום.

חיים כץ: אנחנו משלמים למוסד לביטוח לאומי, אתה רוצה שאני אתן לך את התלוש, אני לא משלם?

חיים כץ: אני משלם למוסד לביטוח לאומי והוא בחיים לא יחזיר לי חוץ מקצבת זקנה מאחר ואני עובר ברוטו מסוים.

נחום איצקוביץ: המוסד לביטוח לאומי פועל על פי דין, אני לא יודע אם נמצא כאן נציג המוסד לביטוח לאומי.

נחום איצקוביץ: המוסד לביטוח לאומי בדק לגבי כל אחד ואחד מהעובדים מהם הזכויות שלו על פי דין.

נחום איצקוביץ: מי שקבע את הדין בפשיטות רגל זה לא אני, זו הכנסת.

נחום איצקוביץ: אתה רוצה שאני אעבור על החוק?

חיים כץ: אני לא רוצה שתעבור על החוק, אני רוצה שתפעיל שכל.

נחום איצקוביץ: אני מפעיל שכל.

נחום איצקוביץ: פנינו לייעוץ המשפטי של המשרד.

נחום איצקוביץ: הודעתי כאן עם השר יצחק הרצוג שאני מוכן לכסות את כל ההתחייבויות ואני מוכן גם להעביר 2.5 מיליון שקלים במקום קרן רש"י.

נחום איצקוביץ: אבל לא ניתנה לי האפשרות לעשות את זה מכיוון שזה בניגוד לחוק.

חיים כץ: אתה לא מפעיל את המורות מסיבה אחת.

חיים כץ: אני תוך עשר דקות בעניין.

חיים כץ: אני אגיד לך למה אתה לא מפעיל אותן.

חיים כץ: אמרה אורלי לוי-אבקסיס, שעומד להסתיים קורס ואתה תיקח את המורים מהקורס בתנאים נחותים וחוזים אישיים, בשכר מינימום ותגיד להן אני לא צריך אתכן יותר.

חיים כץ: בשביל זה אתה מושך זמן.

חיים כץ: יכול להיות שאתה חושב שכל החכמה נמצאת במשרד הרווחה וכאן יושבים כמה חברי כנסת סרדינים, זה מה שאתה עושה, לשם אתה מוביל את זה, בשביל זה - - - -

נחום איצקוביץ: לחלוטין לא.

חיים כץ: אז למה הן לא עובדות מאתמול?

נחום איצקוביץ: כיון שהן רוצות את אותם תנאים ואין גוף שייתן להן את התנאים שהיו להן בעבר - - -

אורלי לוי אבקסיס: בית חינוך עיוורים רוצה לתת לשלוש שנים עוד מיליון וקרן רש"י 2.5 מיליון וזה כבר 3.5 מיליון שחסרים לך מהמוסד לביטוח לאומי.

נחום איצקוביץ: בית חינוך לעיוורים לא ייתן להן 35 ימי חופשה.

נחום איצקוביץ: גם הוא צריך לנהל משא ומתן.

נחום איצקוביץ: אתם חושבם שבית חינוך עיוורים - - -

אורלי לוי אבקסיס: קרן רש"י מוכנה לשתף פעולה עם בית חינוך עיוורים.

נחום איצקוביץ: אני לא מתנגד לזה וגם לא התנגדנו לכך.

נחום איצקוביץ: אני נמצא בישיבה עוינת.

חיים כץ: אתה נמצא בישיבה שרוצה צדק חברתי, לא עוינת, ואתה תשמע מה אני אומר לך כמנכ"ל משרד הרווחה, אתה לא עובד בהגינות כלפיהם.

חיים כץ: אתה אומר שאתה נמצא בישיבה עוינת?

חיים כץ: אתה לא מתבייש?

נחום איצקוביץ: אין לי מה להוסיף יותר.

ג'קלין לנדאו: אני יושבת ראש ועד מורות שיקום.

ג'קלין לנדאו: אני עובדת ב"מגדל-אור" 32 שנה, עובדת במשכורת לא גובהה בכלל.

חיים כץ: מה זה לא גבוהה?

ג'קלין לנדאו: אני עובדת שני שליש משרה, 5,500 שקלים לחודש.

ג'קלין לנדאו: ברוטו אני מניחה 6,500 שקלים.

חיים כץ: שני שליש משרה, זה 10,000 שקלים לחודש ברוטו.

אורלי לוי אבקסיס: אבל אחרי שלושים שנה זה לא גבוה.

ג'קלין לנדאו: 32 שנה באותו דירוג למרות שאני מכשירה מורות ובונה תכניות - - -

חיים כץ: באיזה דירוג?

ג'קלין לנדאו: עובדי הוראה.

חיים כץ: באיזו דרגה?

ג'קלין לנדאו: 11.

ג'קלין לנדאו: זה כל השנים מאז 1978 כשהתחלתי לעבוד.

חיים כץ: מה התקן של מורה בדירוג הזה?

ג'קלין לנדאו: אני לא יכולה לענות לך.

חיים כץ: יש לך תקן ל- 12?

חיים כץ: יש תוספת שהייה?

ג'קלין לנדאו: אין לי שום תוספות, מעבר לתואר שלי אין לי שום תוספות בכלל.

ג'קלין לנדאו: החדשות הטובות שאנחנו לפני שבוע קיבלנו תשלום ראשון על החוב שלנו, גמלה מהמוסד לביטוח לאומי שמכסה למורות הצעירות את מלוא החוב שלהן, אבל מורים וותיקים וביניהם מייסד ההדרכה השיקומית שיושב כאן

ג'קלין לנדאו: איתנו - - -

חיים כץ: את מקבלת 10,000 שקלים ברוטו למשרה מלאה, אילו תנאים סוציאליים יש לכם?

חיים כץ: הוא דיבר קודם על קרן מקפת, מבטחים.

ג'קלין לנדאו: יש לנו מבטחים, יש לנו קרן השתלמות - - - -

חיים כץ: גם את הכספים של קרן השתלמות לא העבירו?

חיים כץ: .

ג'קלין לנדאו: נכון, לא העבירו.

חיים כץ: העבירו את החלק שלכם או רק של המעביד?

ג'קלין לנדאו: כלום.

ג'קלין לנדאו: זה נרשם בתלוש ולא הועבר.

ג'קלין לנדאו: נרשם בתלוש כדי שנהיה שקטות ובעצם בפועל זה לא עבר.

חיים כץ: לקרן השתלמות זה 2.5% לעומת 7.5%.

חיים כץ: זה כסף שלא ניתן להחזיר אותו.

ג'קלין לנדאו: בגמלה קיבלנו לפחות חלק מהתשלום אבל למורים הוותיקים - - -

חיים כץ: הגמלה זו המשכורת?

ג'קלין לנדאו: הגמלה של ביטוח לאומי היא לעובדים שעובדים במפעל שמתפרק ומקבלים עד 100,000 106,000 שקלים.

חיים כץ: עובד שבא לעבודה בבוקר ומקבל משכורת, ממי הוא מקבל את המשכורת, מהעמותה?

ג'קלין לנדאו: אנחנו קיבלנו מהעמותה שקיבלה את כל הכסף ממשרד הרווחה שידע היטב מה קורה שם.

חיים כץ: העמותה שאני לא יודע אם עבדה נכון או לא עבדה נכון, לא שילמה משכורות.

חיים כץ: מה קרה כעת, מי נתן את התשלום עכשיו?

אורלי לוי אבקסיס: לא תשלום משכורת, זה כיסוי שהמוסד לביטוח לאומי מבטח בעצם, זה עד סכום מסוים - - -

חיים כץ: את החלק הפנסיוני - - -

אורלי לוי אבקסיס: זה בעיקר למורות הצעירות שעדיין אין להן וותק.

עדנה מרציאנו: אני נציגת המוסד לביטוח לאומי.

עדנה מרציאנו: אני אסביר את מה ששילמנו כרגע למורות, זה חוב שכר עבודה ופיצוי פיטורין, חופשה והבראה, את כל החובות שהעמותה הייתה חייבת להן.

עדנה מרציאנו: יש כאלה שנכון שנחסמו במקסימום ויש כאלה שיש להן יתרה מעבר למקסימום.

חיים כץ: מה המשמעות "שנחסמו במקסימום"?

עדנה מרציאנו: מקסימום הגמלה שלנו נכון להיום היא 106,000 שקלים.

עדנה מרציאנו: מעבר לזה אנחנו לא יכולים לשלם.

חיים כץ: 106.000 שקלים לכמה זמן?

עדנה מרציאנו: אין הבחנה בעומק חוב או בוותק של עובד, 106.

עדנה מרציאנו: 000 שקלים זה המקסימום שאנחנו יכולים, זה מה ששילמנו, לא כולן קיבלו 106,000 יש כאלה - - - -

חיים כץ: לאיזו תקופה?

עדנה מרציאנו: זה סכום המקסימום שאנחנו יכולים לשלם.

עדנה מרציאנו: אנחנו משלמים חוב שכר עבודה ופיצוי פיטורין, אנחנו משלמים פדיון חופשה, אנחנו משלמים דמי הבראה - - - -

חיים כץ: בלי הגבלה?

עדנה מרציאנו: הכול מוגבל.

חיים כץ: חופשה ללא הגבלה?

עדנה מרציאנו: עם, שלוש שנים צבירה וזה לפי החוק.

עדנה מרציאנו: הכול מוגבל.

עדנה מרציאנו: כלומר לפי החוק.

חיים כץ: איפה כתוב בחוק שמותר לצבור שלוש שנים.

עדנה מרציאנו: שלוש שנים פלוס שנה שוטפת.

חיים כץ: נכון.

חיים כץ: זה ארבע שנים.

עדנה מרציאנו: זה יכול להגיע עד ארבע שנים.

אורלי לוי אבקסיס: כמה נשאר אחרי ששילמתם?

עדנה מרציאנו: לא בדקנו, לא הגענו - - - -

חיים כץ: מה שילמת?

עדנה מרציאנו: שילמתי שכר לחודשים ינואר, פברואר ומרץ, שילמתי חופשה, הבראה - - -

חיים כץ: חופש יחסי או צבירה מהעבר?

חיים כץ: עשית פדיון מלא?

עדנה מרציאנו: כן.

עדנה מרציאנו: של כל הזכאות שלהן על פי ההסכם הקיבוצי - - -

אורלי לוי אבקסיס: עד תקרת גג.

עדנה מרציאנו: יש שתי תקרות ואני אסביר, יש אחת שהאישור של המפרק שאני לא יכולה לעבור עליו, ויש את השנייה מה שהחוק או ההסכם הקיבוצי מחייב אותי.

חיים כץ: מה אתם חייבים להן היום?

עדנה מרציאנו: את החובות לקופות הגמל, אני מקווה שישולם בימים הקרובים, קיבלנו את כל תביעות החוק, אני מקווה שאת כולן.

חיים כץ: איך ישולם?

עדנה מרציאנו: אנחנו מעבירים לקופות - - -

חיים כץ: איך?

חיים כץ: היא לא תיקח את הכסף.

חיים כץ: היא לא תיקח.

חיים כץ: איך תיתן להן זכויות?

חיים כץ: את מכירה את תקנון קרנות הפנסיה?

חיים כץ: אין לרכוש זכויות מעבר לשנתיים.

עדנה מרציאנו: הקופה יכולה לתבוע את כל החוב.

חיים כץ: היא לא יכולה.

חיים כץ: לפי התקנון שמאשרים אותו כאן בוועדה הזאת.

חיים כץ: את לא יכולה לרכוש זכויות מעבר לשנתיים.

חיים כץ: גם המוסד לביטוח לאומי לא יכול, ואפילו לא משרד הרווחה ואפילו אם משרד האוצר רוצה הוא לא יכול אלא אם הוא יביא לכאן שינוי תקנה.

עדנה מרציאנו: אנחנו משלמים גם בקופת גמל מקסימום גמלה של 16,000 שקלים.

עדנה מרציאנו: זה אומר שזה יכול לכסות שנתיים וזה יכול לכסות פחות כי לכל אחד זה לפי גובה החוב שלו.

עדנה מרציאנו: אבל קופות הגמל תובעות מאיתנו את החובות של העמותה לגבי כל התקופה שנוצר החוב.

חיים כץ: הם חמש שנים לא העבירו לקופות, מי יכסה את הסכום של שלוש שנים שלקחו להם?

עדנה מרציאנו: אנחנו מכסים 16,000 שקלים.

חיים כץ: שלוש שנים זה כמעט שתי משכורות.

חיים כץ: 6% לחודש כפול 36 חודשים זה 216 זה 2.2 משכורות.

חיים כץ: לקחו להן 2.2 משכורות בפועל שאתם לא יודעים להחזיר להן את הכסף.

עדנה מרציאנו: אנחנו מחזירים עד 16,000 שקלים.

חיים כץ: אבל מי יחזיר להן את הזכויות הפנסיוניות שלהן?

עדנה מרציאנו: לזה אין לי תשובה כי אנחנו מכסים את מה שהחוק מאפשר לנו לכסות - - -

חיים כץ: מה זה החוק?

חיים כץ: החוק לא מאפשר לכם לקחת מהן כסף ולא להעביר, זו עבירה פלילית.

חיים כץ: לקחתם להן מהמשכורת כל חודש 7%.

עדנה מרציאנו: אנחנו לא לקחנו כלום.

חיים כץ: אתם פקחתם על העמותה?

עדנה מרציאנו: לא.

חיים כץ: מי פקח על העמותה?

עדנה מרציאנו: זו לא העבודה שלנו לפקח על העמותה.

נחום איצקוביץ: אנחנו רק על הגורם המקצועי.

נחום איצקוביץ: .

עדנה מרציאנו: יכול להיות שרשם העמותות.

עדנה מרציאנו: זה לא אנחנו.

חיים כץ: יש כאן בעיה גדולה מאוד.

חיים כץ: אבל גם בכסף אי אפשר לקנות.

חיים כץ: אתה יכול לפצות אותן אבל אתה לא יודע לקנות את הזכויות כי אפשר לקנות.

ניצן תנעמי: אני מכוח לעובדים.

ניצן תנעמי: אני עובדת עם מורות השיקום, אכן להבדיל מעובדי "מגדל-אור" האחרים הן לא חזרו לעבודה, וכן רוצות לחזור על העבודה.

ניצן תנעמי: הדגש הוא כן לחזור בהסכם קיבוצי.

ניצן תנעמי: זו קבוצה מקצועית שרוצה להישאר קבוצה מקצועית ולא להיות מפוזרת בין מספר עמותות.

ניצן תנעמי: ישבנו עם קרן רש"י שדיברו על כמה תנאים נהדרים אבל היה ברור שמבחינתם המורות צריכות אחת אחת בעצמה לסגור את התנאים שלה, איך שהיא מצליחה וכמה שהיא מצליחה.

ניצן תנעמי: זו קבוצה של מורות, אומנם 35 אבל חשוב להן להישאר במעמד מקצועי מסודר.

ניצן תנעמי: אני חושבת שגם להסתדרות הלאומית שיושבת כאן ומייצגת את שאר העובדים מאוד חשוב הסכם קיבוצי.

ניצן תנעמי: לא לגמרי ברור למה משרד הרווחה אומר שבגלל שיש - - - אחד שלא בא לו על הסכם קיבוצי אז אין סיכוי לשבת איתן ולדבר איתן על זה.

ניצן תנעמי: זה מבחינתו הדבר הכי חשוב להישאר כקבוצה מקצועית.

ניצן תנעמי: ברור גם שחשוב לחזור באותם תנאים.

ניצן תנעמי: הן כבר לא בתכנית הבראה, אין סיבה לקצוץ של 10%, אבל הכי חשוב להן להישאר ולחזור לעבודה מחר ולא לחכות שיגיעו עוד מורות, לא לחכות שמשהו יקרה יום אחד, לחזור כקבוצה עם כבוד מקצועי ולעבוד.

חיים כץ: מה שאנחנו לא רואים עכשיו.

חיים כץ: נכון?

נחום איצקוביץ: על פי בקשת השר נתבקשתי, היינו בפגישה עם המורות אתמול ונפגוש את קרן רש"י ואת המשקם – המפעיל, בניסיון לייצר כן הסכם, אנחנו לא מתנגדים להסכם קיבוצי - - - אני מקווה שנצליח לשכנע אותם להצעה שמקובלת גם על המורות השיקומיות.

נחום איצקוביץ: אני אדווח ליושב ראש אם אצליח בכך.

נחום איצקוביץ: צריך גורם שיעסיק אותן, אני מוכן ללכת שוב לשולחן הדיונים עם הנהלת בית חינוך עיוורים ובלבד שיסכימו להכניס לקופת המפרק כסף כדי שיהיה כסף מעבר לסכום של המוסד לביטוח לאומי כדי שכן יהיה אפשר לתת יותר כסף למורות ולעובדים האחרים.

נחום איצקוביץ: יש כאן מספר ניגודים.

נחום איצקוביץ: אפשר להפעיל את המורות עם כל גורם שיסכים להפעיל אותן, מצד שני רוצים גם לכסות כמה שיותר מהתחייבות העבר, לכן אנחנו עומדים על כך שיהיה גורם שיהיה מוכן להכניס לקופה - - -

חיים כץ: אני לא בטוח, אולי הן מעדיפות להמשיך אצל המעסיק החדש בתנאי העבר, אבל יותר חשוב העתיד מלכסות ב 2,000 שקלים או 16.000 שקלים.

נחום איצקוביץ: לפחות מהשיחה, והיו לנו הרבה שיחות כולל מאתמול, כולל מכתב נייר עמדה שקיבלתי מהן והשר קיבל, אלו שני תנאים שהוצבו על השולחן גם לכיסוי חובות העבר, גם תנאי העתיד וגם ההסכם הקיבוצי.

נחום איצקוביץ: אני לא יודע להמציא ולסגור את הפער הזה בלי פשרה בין כל הצדדים.

נחום איצקוביץ: אני מנסה לעשות את זה אבל אני לא יכול להבטיח לך שאני מסוגל גם שיביאו יותר כסף לקופה לכיסוי חובות העבר וגם מצד שני להגיע להסכם שיענה על הצרכים והביקוש שלהן.

נחום איצקוביץ: אני לא יודע לעשות את זה ואני אומר את זה בפירוש.

נחום איצקוביץ: אני מנסה, וזה לא הולך כל כך פשוט.

נחום איצקוביץ: לכן אנחנו מנסים שכל גורם שיפעיל יכניס כמה שיותר כסף ויכסה, לא רק להן אלא גם לעובדים אחרים, אני חוזר ואומר את כל התחייבויות העבר כמה שיותר.

נחום איצקוביץ: זה מה שאני יודע לעשות.

זיוה אפשטיין: אני יושבת ראש של עמותת "עלייה" לקידום ילדים עיוורים וליקוי ראיה.

זיוה אפשטיין: במרב הדיונים שאני ערה להם הלקוחות נשכחים.

זיוה אפשטיין: הלקוחות הקריטיים ביותר מספרם קטן מאוד והם התינוקות.

זיוה אפשטיין: תינוק שנולד בשנה האחרונה ולא זכה להוראה שיקומית הנזק הוא בלתי הפיך.

חיים פסחוב: אני בן 21, עיוור מלידה ובגיל 18 קיבלתי מורה שיקומית שלימדה אותי ללכת עם מקל ולהיות עצמאי ולהפסיק להיות תלותי.

חיים פסחוב: היום המורות מפוטרות ואני לא מקבל את מה שמגיע לי.

חיים פסחוב: אני עושה שירות לאומי.

חיים פסחוב: אני מתלבט אם להמשיך לתרום למדינה שלא נותנת לי את השירות שמגיע לי.

חיים פסחוב: משרד הרווחה בכבודו ובעצמו מביא את העיוורים שנות אור אחורה.

חיים פסחוב: יבוא היום ועיוורים יצבאו על פתחכם רבותיי, ויבקשו מכם יותר קצבאות ויפשטו יד.

חיים פסחוב: חבל מאוד.

חיים פסחוב: מורות השיקום מלמדות אותנו העיוורים להיות עצמאים, לא להיות תלויים, לא לפשוט יד אלא להיות עצמאיים ולתרום למדינה, ללמוד באוניברסיטאות, לבשל וכולי.

חיים פסחוב: אני לא יודע היום כשאני אתחיל בעזרת השם בשנה הבאה בלימודים אקדמאיים מי יעזור לי ומי ילמד אותי.

חיים פסחוב: כמה אני אהיה תלותי ואבקש עזרה מחברים ומסטודנטים?

אבי שדה: הסתדרות לאומית בישראל.

אבי שדה: כפי שהבחנתם עד עכשיו ישנם שני גופים, יש את השיקום ואת החלק של "מגדל-אור" בקריית חיים.

אבי שדה: חשיבות יתרה יש לציין כאן כי העובדים נשאו בנטל ובלעו את הגלולה המרה שהוצבה על ידי המפרק.

אבי שדה: את תקופת המעבר הבנו, כל העובדים הבינו בהסכמה, ברצון וקצת בחוסר רצון את המצב הקשה שנקלעה אליו העמותה, ורצתה להמשיך לשמור על מקום עבודתם של העובדים.

אבי שדה: כל זה בהתניה, כמובן שהמוסד לביטוח לאומי יכיר בחלק היחסי כפי שהוא ציין כרגע.

אבי שדה: אכן זה נעשה ממש לאחרונה והם קיבלו את התשלומים שמגיעים להם על לפי חוק, זה ברור שזה פחות ממה שפועל מגיע להם.

אבי שדה: אחת הבקשות שלנו שהרוכש הפוטנציאלי המסומן כרגע ומקובל עלי, קרן רש"י, בהסכם שלו, אני אקריא את סעיף 2 בהסכם שאומר "קרן רש"י תעמיד לעמותה שתפעל מטעמה הלוואה עומדת בסך של 2.5 מיליון שקלים למשך חמש עד שבע שנים לשם רכישת נכסיה, פעילותיה ..." וכולי וכולי.

אבי שדה: את הדבר הזה הם יצטרכו להחזיר.

חיים כץ: הלוואה עומדת.

חיים כץ: הם לא יצטרכו להחזיר.

אבי שדה: הם לא ישלמו.

אורלי לוי אבקסיס: זאת אומרת שלא ישלמו בפועל.

חיים כץ: הלוואה עומדת הם לא מחזירים.

אבי שדה: ההלוואה היא לעמותה והעמותה תחזיר לקרן רש"י.

אבי שדה: זאת אומרת שהם מקבלים בפועל בצורה יפה, מוניטין במחיר מאוד זול לדעתי.

אבי שדה: אני לא נכנס לפרטים של עסקת הרכישה, זה לא בתחומי.

אבי שדה: אני מדבר על זכויות העובדים.

אבי שדה: זכויות העובדים בעבר נפגעו אבל ראו את הגלולה המרה, אני מבקש לשריין את זכויותיהם בעתיד.

אבי שדה: עוד מגדילה קרן רש"י ואומרת "ייחתמו אך ורק חוזים אישיים".

חיים כץ: אתה מייצג אותם?

אבי שדה: אני מייצג את החלק השני, חלק מהעובדים.

חיים כץ: ואתם הגשתם תביעה לבית הדין לעבודה נגד המעסיקים?

אבי שדה: באיזה עניין?

חיים כץ: העלמת כספים.

אבי שדה: לא.

אבי שדה: זה לא - - -

חיים כץ: מה זה לא?

חיים כץ: אתה הסתדרות, מה זה לא?

חיים כץ: לקחו להם כסף ולא העבירו אותו.

חיים כץ: מישהו לקח את הכסף שלהם.

אבי שדה: הסתדרות לאומית נכנסה לאחר שהתייאשו - - -

חיים כץ: מה זה משנה מתי היא נכנסה.

חיים כץ: למה היא לא תובעת?

חיים כץ: שים להם עורכי דין.

אבי שדה: לתבוע דרך אגב, אתה יודע מר חיים כץ יודע שמי שהוא בעל זכות תביעה הוא אך ורק הקרן.

אבי שדה: על פי תקנון הקרן, קרן מבטחים ומקפת - - -

חיים כץ: אבל עמית יכול לתבוע באופן פרטי.

אבי שדה: חצי שנה התראה של הקרן ולאחר אחרי חצי שנה הקרן עצמה צריכה לתבוע, ראה פסק דין רן אנוך נגד המוסד לביטוח לאומי.

אבי שדה: לגופו של עניין זכויות העובדים אומרות להירכש על ידי קרן רש"י שמציינת מפורשת שיהיו להם חוזים אישיים.

אבי שדה: כבר אתמול הוגש לבית המשפט על ידי המפרק, מר נמרוד טפר, מסמך שנמצא כרגע בידיה של חברת הכנסת אורלי לוי-אבקסיס - - -

אורלי לוי אבקסיס: כבר הנחתי אותו על שולחנך.

אבי שדה: דרישה קטסטרופאלית.

אבי שדה: הוא מבקש שכל עובד יחתום על כך שהוא לא יתבע את הסכומים האלה - את סכומי העבר "אתה רוצה להיכנס לעבוד, אתה תחתום בתנאים שאני מציב לך ואתה תחום על כך שלא תהיינה לך תביעות".

אבי שדה: זה גובל אני לא יודע במה.

אבי שדה: אני לא יודע איך להגדיר את זה.

נחום איצקוביץ: קודם כל אני רוצה להתייחס לנושא של התינוקות.

נחום איצקוביץ: עמותת "עלייה" איתה נחתם הסכם ויטפלו בתינוקות.

אורלי לוי אבקסיס: בקיצור הם נתנו להם את העבודה של המורות.

ג'קלין לנדאו: לקחו מאיתנו את העבודה שלנו.

ג'קלין לנדאו: זה נעשה מאחורי הגב.

נחום איצקוביץ: סליחה ועם כל הכבוד, החובה שלנו היא גם לספק שירותים.

אילן גילאון: כל הכבוד לחובה שלכם, ישבנו פה על השולחן הזה ודיברנו וחצי שעה אחרי זה הלכתם להכניס אנשים אחרים.

נחום איצקוביץ: אנחנו לא הלכנו להכניס שום אנשים אחרים.

אילן גילאון: בשביל כבוד צריך כבוד.

נחום איצקוביץ: אני רוצה לציין כאן וציינתי כבר, למשרד הרווחה יש תקציב ל- 55,000 שעות הוראה והדרכה מתינוקות ועד בוגרים.

נחום איצקוביץ: אנחנו הצלחנו עם כוח האדם הקיים במקרה הטוב לתת 30,000 שעות.

נחום איצקוביץ: במקרים הפנטסטיים 35,000 שעות.

נחום איצקוביץ: למשרד הרווחה יש עדיין תקציב, וחובתו לפתח את השירותים האלה גם לאוכלוסיות אחרות.

נחום איצקוביץ: לא כל הידע צריך להיות רק בידיים של 35 מורות.

אורלי לוי אבקסיס: רק שעמותת "עלייה" תדע, מחר מחרתיים אתם תהיו במקום של העובדות האלה ואתכן יזרקו לכלבים וייקחו עובדות אחרות.

נחום איצקוביץ: באשר לנושא של הסטודנטים, משרד הרווחה חתום עם עמותת "עלה" להדרכה של סטודנטים - - -

חיים פסחוב: הם לא נותנים הדרכה שיקומית.

נחום איצקוביץ: אני מבין שרוצים שהדבר הכי חשוב הוא שיהיה ריכוז של ידע בידיים של גוף אחד ולא לאפשר לפתוח את השירותים לעוד גופים אחרים.

נחום איצקוביץ: זו עמדה ברורה של השר משה כחלון.

נחום איצקוביץ: , קיימתי איתו על זה דיון מאוד עמוק בנושא הזה.

נחום איצקוביץ: אנחנו צריכים למלא את המכסה של 55,000 שעות הוראה שיש לנו שלשם כך תקציב.

נחום איצקוביץ: עמותת "עלה" עושה עבודה נפלאה, אני מזמין את וועדת העבודה, הרווחה והבריאות לראות כיצד הם תומכים.

נחום איצקוביץ: נאמר כאן על ידי סטודנט פוטנציאלי ששאל מה הוא יעשה כשהוא יהיה סטודנט.

נחום איצקוביץ: נאמר לי על ידי עמותת "עלה" שמקבלת מאיתנו סיוע ויש לנו הסכמים איתם, שהם מסוגלים לתת את כל חבילת הסיוע.

חיים פסחוב: הם לא נותנים את זה, אני יודע טוב מאוד.

נחום איצקוביץ: לגבי זכויות עובדים אני חושב שאם יש בעיה, היא תוגש לבית המשפט, העובדים צריכים להגיב בבית המשפט.

נחום איצקוביץ: אני לא עוסק בסוגיה הזאת באופן ישיר אבל נציגות העובדים יכולה להציג לבית המשפט.

חיים כץ: כמו שאמרתי דיון מהיר עושים אותו פעם אחת ב- 45 דקות.

חיים כץ: זו פעם שנייה.

חיים כץ: אני חושב שיש מצב שכאן נגרם עוול גם לעובדים וגם לנזקקים.

חיים כץ: אני מתכונן להיפגש עם שר הרווחה ולעלות את הטענות שהעלתם ונתתם לי להבין בקצרה.

חיים כץ: אני מבין שיש כאן אמוציות ורגישות.

חיים כץ: אני מתכון להיפגש עם השר ולנסות להביא פה פתרון.

חיים כץ: אי לכך הדיון הזה יסתיים היום אבל הוא לא נשלם.

אילן גילאון: אבל מה קרה - - -

חיים כץ: אני לא יודע מה קרה.

חיים כץ: אני מבין שיש כאן קבוצה של אנשים שנגרמה להם עוול על ידי משרד הרווחה, בפירוש על ידי משרד הרווחה.

חיים כץ: אני אפגש עם השר ואם יהיה צורך לקיים דיון נוסף נקיים דיון נוסף.

חיים כץ: נראה איך אנחנו מנסים לשפר את מצבכם ביחס למה שנכנסתם לכאן היום בבוקר.

אורלי לוי אבקסיס: בוא נבקש ממשרד הרווחה להקפיא את ההליך הזה כי אם השופטת חותמת עליו קרן רש"י - - - -

חיים כץ: תודה רבה הישיבה נעולה.